HTC teatab täna, et toob suve algul turule täiustatud versioonid oma senistest populaarsetest nutitelefonidest Desire ja Wildfire. HTC nimetab ise Desire S ja Wildfire S mudeleid "Evolutsiooniliseks edasiarenduseks". See tähendab, et uued telefonid erinevad oma eelkäijatest vaid mõne muudatuse poolest disainis ning triviaalsete muudatuste poolest riistvaras. Operatsioonisüsteem on vast siin kõige olulisemaks muutujaks - senise Android 2.2 asemel tulevad telefonid uue Android 2.3 Gingerbread`iga. Kui sul juba Desire või Wildfire on, siis ei ole sul piisavalt põhjust oma kaaslast uue vastu vahetada. Kui sa aga telefoni osta plaanid, siis katsu suveni vastu pidada.